open-index/open-wikipedia-markdown huggingface dataset:
Грб на Филипините

**Грбот на [[Филипини]]те** е официјалниот грб во државата. Грбот е составен од златно сонце со осум крака, што ги симболизира осумте покраини на државата, поставено на бел елипсовиден диск. Дискот со сонцето се поставени на штит кој е поделен на три полиња во бела, сина и црвена боја. На белото поле се наоѓаат три големи ѕвезди што ги симболизираат трите региони на Филипините (Лусон, Висаи и Минданао). Според официјалната верзија, на левата страна на синото поле се наоѓа американскиот орел, додека на истото поле од десната страна се наоѓа шпанскиот лав. Двата елементи ја симболизираат колонијалната историја на државата. Покрај оваа верзија, се користи и уште една верзија на грбот, каде американскиот орел  и шпанскиот лав се отстранети.  Под грбот има лента со натпис „Република Филипини“ или „Republika ng Pilipinas“. Грбот на Филипини бил усвоен на 3 јули 1946 година и бил создаде од капетан Гало Б. Окампо.

## Галерија

File:Escudo del rey de España abreviado antes de 1868 con toisón.svg|Грб на Шпанските Источни Инди.
File:Coat of arms of the Philippines.svg|Верзија на филипинскиот грб.


## Наводи

## Поврзано
* Филипини
* Знаме на Филипини
*Химна на Филипини

## Надворешни врски
* Грбот на Филипини за време на американската администрација 

Категорија:Национални симболи на Филипините
Ф
Јован Рилски

**Св. Јован Рилски Чудотворец** (бугарски: *Свети Иван Рилски Чудотворец* ) — бугарски светец. Тој се смета за покровител на бугарскиот народ, патрон и основач на најголемиот манастир во Бугарија - Рилскиот манастир, но и за Патронот на бугарските будители.

## Галерија

File:StJohnofRila.jpg|Икона на Свети Јован Рилски во Рилскиот манастир.
FIle:Rila Monastery 2007.jpg|Рилски манастир.
File:Belarus-Minsk-Church of John of Rila-1.jpg|Црква „Св. Јован Рилски“, Минск.
File:Ivan Rilski - fresco from church in rila monastery-bulgaria.JPG |Икона на Св. Јован Рилски во Рилскиот манастир


## Наводи

Категорија:Луѓе од 9 век
Категорија:Луѓе од 10 век
Категорија:Бугарски светци
Категорија:Погребани во Рилскиот манастир
Категорија:Православни светци
Категорија:Рилски манастир
Категорија:Преподобни
Категорија:Чудотворци
Категорија:Христијански светци од 10 век
Грб на Непал

**Грбот на [[Непал]]** е официјален грб во оваа азиска држава. Денешниот дизајн на грбот го заменил претходниот кралски грб по Непалската граѓанска војна на 30 декември 2006 година.

Грбот на Непал е составен од бела силуета на картата на државата, каде во позадина се наоѓа венец од националното цвеќе, родендрон. Во подножјето на венецот се наоѓаат две раце, машка и женска, во ракување што ја симболизира родовата еднаквост во земјата на жолта позадина што го симболизира регионот Терај. Во внатрешноста на венецот се наоѓа приказ на Хималаите и зелените ридови на Непал. На врвот се наоѓа знамето на државата. Под грбот се наоѓа лента со санскритски натпис:

:
:

или на македонски:

:Не се грижам за Ланка, Лакшмана, дури и да е направена од злато.
:Мајката и татковината на еден човек се повредни дури и од небото

Овој текст се поврзува со Рама, кога го посетил неговиот брат Лакшмана и кога изразил желба да остане во Ланка.

## Наводи

## Поврзано
* Непал
* Знаме на Непал
* Химна на Непал

Непал
Категорија:Национални симболи на Непал
Општини во Франција

мини|десно|250п|Карта на општините во Франција
мини|десно|250п|Број на општини во Франција по департман
**Општина** () — најситна административна единица во Франција. Нејзин еквивалент се општините во Германија, околиите во Британија или најмалите општини во Македонија.

Општината во Франција може да биде милионски град како Париз; помал град од десет илјади жители, или пак мало селце со десет лица.

## Историја
Општините во Франција се појавуваат во 1789 г, во екот на Француската револуција. Со ликвидацијата на градскиот началник, револуционерите во Париз создаваат општина од граѓански и народен карактер, заменувајќи ги дотогашните со повелба од кралот или благородник. Овој пример го проследиле и многу други градови во земјата, па така, на 14 декември 1789, Националното собрание донесува закон со кој општината добива официјален статус. Ова важело не само за градовите, туку за сите населени места, заклучно со селските околии. Револуционерите се инспирирале од идеите на Рене Декарт и филозофијата на Просветителството, раскинувајќи ги сите врски со конзервативното минато.

## Општи особености

На 9 јануари 2008, во Франција имало 36.781 општини, од кои 36.569 во континентална Франција и 212 во прекуморските територии. Вкупниот број на општини е многу повисок од секоја друга европска земја. Ова се должи на тоа што општините и денес ја отсликуваат традиционалната поделба на Франција на села и околии во времето на револуцијата.

## Класификација

INSEE-кодови: INSEE им дава бројчени назнаки на сите административни единици во земјата, а особен пример за ова се општините (овие броеви не се исти со поштенските броеви). Целосниот код има 8 бројки и три празни места, но постојат „позгодни“ кодови со 5 бројки, без празни места:
* Две бројки (департман) и три бројки (општина) за местата во 96-те департмани во континенталан Франција.
* Три бројки (департман или заедница) и две бројки (општина) за прекуморските департмани, прекуморските заедници и прекуморските земји.

## Поврзано
* Општина
* Список на општини во Франција

## Наводи

* *La Documentation française* *[http://www.ladocumentationfrancaise.fr/dossiers/intercommunalite/index.shtml  Le développement de l'intercommunalité&nbsp;: la révolution discrète]*
* *[http://www.lescommunes.com  Les villes et communes de france] * lescommunes.com: contacts, offices du tourisme et maire, Hall and Tourist Office, statistiques, photographies. 
* Maryvonne Bonnard, *Les collectivités territoriales en France*, 2005, *La Documentation française*, ISBN 2-11-005874-9

## Надворешни врски
* Целосен список на градови и општини во Франција       


Франција
Категорија:Административна поделба на Франција
Франција
Категорија:Четвртостепени административни единици на земјите
Грб на Израел

**Грбот на [[Израел]]** (хебрејски: סמל מדינת ישראל) е официјален грб на државата. Грбот е составен од син штит со бели рабови. На самиот штит има приказ на бела менора опколена од бели маслинови гранчиња. Во подножјето на гранчињата има натпис „Израел“ или „ישראל“. Штитот е секогаш во сина боја, додека менората и гранчињата можат да бидат и во златна боја. Грбот е официјално усвоен во 1949 година.

## Останати грбови

File:Emblem_of_Israel_alternative.svg|Грб користен на владините портали.
File:Emblem_of_Israel_alternative_gold.svg|Грб користен на страницата на премиерот.
File:Emblem_of_Israel_alternative_blue-gold.svg|Грб користен на страницата на Собранието.
File:Emblem_of_Israel_dark_blue_border.svg|Грб користен на страницата на Врховниот Суд (англиски)
File:Emblem_of_Israel_dark_blue_full.svg|Грб користен на страницата на Врховниот Суд (хебрејски)


## Користена литература
*

## Поврзано
* Израел
* Знаме на Израел
* Химна на Израел

Категорија:Национални симболи на Израел
И
Кантони во Франција

**Кантонот** (фр. *canton*) е поситна административна единица во Франција - составен дел од окрузите и департманите.

Освен улогата на организациони единици во извесни сфери на управувањето и јавните служби, главната цел на кантоните денес е да служат како изборни единици за пратеници во Генералното собрание на матичниот департман. Ваквите избори се нарекуваат „кантонски избори“.

Франција има 4.032 кантони. Највеќето од нив се групираат во разни општини (најситната админ. единица), но поголемите општини содржат повеќе кантони, бидејќи кантоните се предвидени да бидат приближно еднакви по површина и население &ndash; за разлика од општините кои можат да имаат милиони жители (Париз), па сè до еден човек по општина (Рошфурша).

## Историја
Кантоните се создадени во 1790 г., заедно со департманите од страна на Револуционерниот комитет за поделба на територијата (*Comité de division*).

## Управна улога
Кантоните, во основа, имаат за задача да бидат единици во департманските избори. Секој кантон избира по едно лице да го претставува во Генералниот совет на департманот (главната административна единица во земјата).

Во урбаните подрачја, една општина обично има неколку кантони. Во руралните подрачја е обратно - неколку општини образуваат еден кантон. Во тој случај управата, службите жандармеријата во најкрупното населено место (*chef-lieu*). Постојат и некои исклучоци, каде два кантона имаат еден главен град, и тогаш градот не припаѓа на ниеден од нив.

За статистички цели (INSEE), 20-те окрузи во Париз понекогаш се сметаат за кантони, но немаат поголема изборна функција.

Кантоните се воедно и правосудни окрузи, седишта на окружни (основни) судови (*Tribunaux d'instance*).
## Поврзано
* Административна поделба на Франција
* Список на кантони во Франција

## Наводи


Категорија:Административна поделба на Франција
Категорија:Четвртостепени административни единици на земјите
Сен Жермен де Талванд ла Ланд Вомон

**Сен Жермен де Талванд ла Ланд Вомон** (фр. *Saint-Germain-de-Tallevende-la-Lande-Vaumont*) — општина во депарманот Калвадос (регион Долна Нормандија), северна Франција.

Ова е една од трите општини во Франција со најдолго име (38 букви на француски). Другите две се:
*Сен Реми ан Бузмон Сен Жене е Исон (во Марна)
*Боже Сен Валие Пјержи е Ките (во Горна Сона)

## Поврзано
*Општини во Калвадос

## Наводи
* Податотека во INSEE 

Сенжермендеталвандлаландвомон
Вело Ташовски

**Вело Ташовски** понекогаш и **Вељо** или **Веле** (,  - ) ― македонски сликар и универзитетски професор.

## Животопис

Ташовски е роден во мијачкото село Осој, во 1949 година. Академија за ликовни уметности завршил во Љубљана, во 1975 година, на одделот за сликарство во класата на професорот Габриел Ступица. На истата Академија завршил и постдипломски студии во 1979 година, а до 1983 година живеел и работел во Љубљана. Во ликовниот живот на Македонија се вклучил во 1984 година, а три години подоцна, тој станал и редовен професор на факултетот за ликовни уметности во Скопје на Одделот за сликарство, каде во периодот од 2002 до 2006 година, тој ја извршувал и функцијата декан. Бил на студиски престои во неколку европски земји и во Соединетите Држави. Бил и член е на ДЛУМ. Починал во 2009 година, во момент кога зад себе ја имал изложбата во галеријата „Форум“ во Загреб.

## Изложби

Тој остварил 12 самостојни изложби во Македонија, Словенија и во Германија. Учествувал на многу групни претставувања.

;самостојни:

*1976 Скопје (со Слободан Филовски и Жарко Јакимовски)
*1979 Љубљана
*1980 Врхника
*1980 Ново Место
*1981 Скопје
*1988 Скопје
*1993 Скопје

;награди
*2005 “Нерешки мајстори”, годишна изложба на ДЛУМ
*2005 Гран При, зимски салон на ДЛУМ

## Наводи

## Надворешни врски

*Не сонувам со сликарство да го сменам светот -интервју на Ташовски за Дневник

Категорија:Македонски сликари
Категорија:Југословенски сликари
Категорија:Луѓе од Осој (Дебарско)
Категорија:Членови на ДЛУМ
Категорија:Добитници на награди за уметност
Категорија:Македонски универзитетски професори
Категорија:Југословенски универзитетски професори
Алпај Реџеп

**Алпај Реџеп** (турски: *Alpay Recep*; , ) е македонски сликар.

## Животопис

Реџеп е роден во Гостивар во 1976 година. Дипломирал 2000 година на ФЛУ во Скопје во класата на проф. Рубенс Корубин. Во 2004 година завршил постдипломски студии на сликарскиот оддел под менторство на проф. Веле Ташовски. Од 2003 до 2005 работел како ликовен педагог во гостиварското село Врапчиште. Живее во Гостивар.

## Изложби

;самостојни: 
*2001, Адексам, Здружение за култура и уметност - Гостивар
*2004, МСУ – Скопје
*2005, Дом на култура „Григор Прличев”, Охрид
*2009, Музеј на Град Скопје - Скопје
;групни:
*1999, Галерија Ко-ра, Скопје
*2000, Дом на АРМ, Скопје
*2003, 6то Биенале на младите уметници, МСУ - Скопје
*2003, Ликовна колонија “Сите заедно”, Дом на култура, Дебар
*2003, Дом на култура, Гостивар
*2004, Дом на АРМ, Скопје
*2004, Дом на култура, Гостивар
*2004, Дом на култура, Гостивар
*2004, Дом на култура, Гостивар

## Наводи

Категорија:Луѓе од Гостивар
Категорија:Македонски Турци
Категорија:Македонски сликари
Чакавско наречје

mini|250px|десно|мини|Распространетост на чакавскиот говор.

**Чакавското наречје** е едно од трите главни наречја на хрватскиот јазик, покрај кајкавското и штокавското наречје. Чакавското наречје било основа за стилизирање на првиот хрватски стандарден јазик кој бил во јавна употреба, кој се засновал на винодолскиот крај. Името на ова наречје потекнува од прашачниот збор „што“ или на хрватски *ča*.

## Распространетост

Денешната територија која ја зазема чакавското наречје е во голема мера помала одошто било пред миграцијата на отоманските освојувачи на територија на Хрватска. Се смета дека пред почетокот на Првата светска војна, околу 23% од Хрватите зборувале на чакаваски, а денес тој процент изнесува околу 12%. Денес, овој дијалект се зборува покрај хрватското приморје.

## Наводи

## Користена литература

* M. Hraste, P. Šimunović, R. Olesch: *Čakavisch-deutsches Lexikon*, Band I-III, Köln-Wien, 1979 - 1983.
* M. Kranjčević: *Ričnik gacke čakavščine*. Čakavski sabor, Otočac 2003.
* B. Matoković-Dobrila: *Ričnik velovaroškega Splita*, Denona, Zagreb 2004.
* P. Šimunović: *Rječnik bračkih čakavskih govora*, Brevijar, Supetar 2006.
* M. Yoshamya: *Rječnici istočnog Kvarnera (Baška, Rab, Vinodol) - rječnik, gramatika i kultura*, knj. 1, Zagreb 2005, knj. 2 u tisku 2007.

## Поврзано
* Хрватски јазик
* Штокавско наречје
* Кајкавско наречје

Категорија:Хрватски јазик
Википедија на тибетски јазик

**Википедија на тибетски јазик**  — издание на Википедија, дел од Фондацијата Викимедија, која објавува статии на тибетски јазик. Оваа Википедија била основана на 9 февруари 2008 година.

## Надворешни врски
*Википедија на тибетски јазик

Категорија:Википедии по јазик
Википедија на хрватски јазик

**Википедија на хрватски јазик** () е издание на Википедија, дел од Фондацијата Викимедија, која објавува статии на хрватски јазик. Оваа Википедија била основана на 16 февруари 2003. Хрватската Википедија, до октомври 2010, имала 88.000 статии и е 36 Википедија по број на статии.

## Наводи

## Надворешни врски
* Википедија на хрватски јазик
* Хрватите која ја пишуваат најголемата светска енциклопедија - статија на хрватски јазик

Хрватски
Категорија:Енциклопедии на хрватски јазик
Википедија на баскиски јазик

**Википедија на баскиски јазик** (*Euskarazko Wikipedia*) е издание на Википедија, дел од Фондацијата Викимедија, која објавува статии на баскиски јазик. Оваа Википедија е основана на 6 декември 2001 година и на 19 август 2010 имала 58.124 статии што е 45 Википедија по бројот на статии..

## Наводи

## Надворешни врски
* Википедија на баскиски јазик

Категорија:Википедии по јазик
Википедија на кечуански јазик

**Википедијата на кечуански јазик**  — издание на Википедија кое објавува на кечуански јазик. Оваа Википедија е дел од Фондацијата Викимедија. Кечуанската Википедија е основана на 21 февруари 2007 година. До 1 декември 2009 година, оваа Википедија имала 10.948 статии и е на 88 место според бројот на статии.

## Поврзано
* Википедија на ајмарски јазик
* Википедија на шпански јазик

## Наводи

## Надворешни врски
* Статистики за кечуанска Википедија .

Категорија:Википедии по јазик
Римска некропола (Јегуновце)

**Римската некропола**, месно познат како **Кај Фабриката** — археолошко наоѓалиште т.е. некропола од римското време, која се наоѓа во дворот на Металуршкиот комбинат „Југохром“ во Јегуновце, тетовско. Некрополата е случајно пронајдена во текот на градежните работи во 1956 година. Тука се откриени гробови со конструкции од камени плочи - тип циста. Во еден од нив е најдена плоча со грчки написи од седум реда и необична релјефна сцена. Имено, лево стои постар маж со куса туника, со крената десна рака, а со левата става жртва над ара. Десно стои дете свртено кон арата, а понатаму од него ,сосема десно се претставени маж и жена со превез на главата. Плочата се чува во Музејот на Македонија.

## Поврзано
*Наоѓалиште „Пештер“ <small>(Јегуновце)</small> 
*Јегуновска тврдина

## Наводи
Пештер (Јегуновце)

**Пештер** — археолошко наоѓалиште т.е. некропола од доцниот среден век во тетовското село Јегуновце. Таа се наоѓа на околу 2&nbsp;км источно од селото, во подножјето на Жеден кај истоимената месност, на мала височина каде се гледаат гробови градени од камени плочи, со насоченост исток-запад.

## Во месната култура

Денес месноста Пештер е доста посетувано место, особено во педвечерието на празникот Свети великомаченик Георгиј Победоносец или во народот познат како Ѓурѓовден, кога православните верници од Јегуновце традиционално го одбележуваат на Пештер. Месноста се нарекува така поради огромната вдлабнатина во карпестиот дел од планината Жеден која личи на пештера, долга и широка околу триесетина метри. Јегуновчани за Ѓурѓовден во Пештер доаѓаат од дамнина. Според традицијата, во предвечерието или ден пред празникот, на 5&nbsp;мај се доаѓа во месноста бидејќи постои верување дека има чудотворна моќ. Обичајот и верувањето вели дека човек ако има мака или желба која сака да му се исполни, треба на ден пред Ѓурѓовден да дојде тука во Пештер. Во Пештер одозгора капе вода. Доколку на денот успее трипати по ред да голтне од капките, се верува дека желбата што ја замислил порано ќе му се оствари. Близу Пештер пред неколку стотини години се наоѓале заеднички гробишта на Јегуновце и Подбреѓе. Луѓето одејќи на погреби понекогаш морале да се засолнат во пештерата поради поплави од реката Вардар, која поминува во близина. Чекајќи да престанат дождовите и поплавите, тие зборувале за своите маки. Честопати се случувало следниот пат кога ќе се засолнеле да си кажат дека проблемот бил решен. Оттаму и верувањето дека местото има чудотворна моќ. Од 2004 година кога почнала возобновувањето на црквата „Свети великомаченик Георгиј Победоносец“, обележувањето на предвечерието на празникот се врши со мал водосвет и режење на славскиот колач. 
## Поврзано
*Наоѓалиште „Римска некропола“ <small>(Јегуновце)</small> 
*Јегуновска тврдина

## Наводи
Википедија на фински јазик

**Википедија на фински јазик**  — издание на Википедија, дел од Фондација Викимедија, која објавува статии на фински јазик. До октомври 2010 година, оваа Википедија имала повеќе од 250.000 статии што ја прави 15 Википедија по бројот на статии.  Википедија на фински јазик била основана во 2002 година, но не била во развој сè до 2003 кога започнал брзиот развој.

## Наводи

## Надворешни врски
* Википедија на фински јазик

Категорија:Википедии по јазик
Манастириште (Подбреге)

**Манастириште** — археолошко наоѓалиште во селото Подбреге, Тетовско. Претставува старохристијанска базилика и средновековна црква, која се наоѓа на околу 2&nbsp;км западно од селото, во близина на железничката пруга

## Наводи
Википедија на чувашки јазик

**Википедија на чувашки јазик** (*Чăваш Википедийĕ*) е издание на Википедија, дел од Фондација Викимедија, која објавува статии на чувашки јазик. Оваа Википедија е основана на 22 ноември 2004 година. На 4 октомври 2010 година имала  *11,451* статии.

## Надворешни врски
*Википедија на чувашки јазик

Категорија:Википедии по јазик
Википедија на африканс

**Википедија на африканс** е издание на Википедија, дел од Фондацијата Викимедија, која објавува статии на африканс. Оваа Википедија била основана на 16 ноември 2001 година и била 11 Википедија која била создадена. До 29 август 2010 година, оваа Википедија имала 16.000 статии

## Наводи

## Надворешни врски
* Статистики за Википедија на африканс 

Категорија:Википедии по јазик
Википедија на албански јазик

**Википедија на албански јазик** (*Wikipedia shqip*) е издание на Википедија, дел од Фондацијата Викимедија, која објавува статии на албански јазик. Оваа Википедија била основана на 12 октомври 2003 година. До 22 април 2008 година имала над 20.000 статии.

## Наводи
*

 
## Надворешни врски
*Википедија на албански јазик

Албански
Категорија:Семрежјето во Албанија
Категорија:Енциклопедии на албански јазик
Википедија на астурски јазик

**Википедија на астурски јазик** (*Wikipedia n'asturianu*) е издание на Википедија, дел од Фондацијата Викимедија, која објавува статии на астурски јазик. Оваа Википедија била основана во јули 2004. До 14 декември 2009, оваа Википедија имала 13.555 статии.

## Наводи

## Надворешни врски
*Википедија на астурски јазик

Категорија:Википедии по јазик
Иво Ивановски

**Иво Ивановски** ( во ) — министер за информатичко општество и администрација во периодот 2008–2015.

## Образование
Основното образование го завршува во ОУ „Коле Канински“ - Битола. Во 2001 година дипломирал во областа на информатиката и информатичкото инженерство на државниот универзитет „Охајо Стејт“ во градот Колумбус, Охајо (САД). Своето образование го продолжил на универзитетот „Френклин“, каде се здоби со магистерска диплома во областа на информатика во 2003 година.

## Работно искуство
Својата кариера Ивановски ја започнал во 1997 година како специјалист за техничка поддршка на компјутерска опрема. Подоцна беше унапреден за ИТ менаџер на секторот за развој и одржување на компјутерската технологија. Неговите одговорности како ИТ менаџер беа да ги пронаоѓа најдобрите бизнис вредности на инвестирањето во информатичката технологија, да раководи со буџетот за информатичка технологија, да ги усогласува инвестициите со бизнис стратегијата на компанијата, да обезбеди високо ниво на услуги и да ги подобри целокупните оперативни способности на компанијата.

Пред да биде именуван за Министер за информатичко општество, тој беше менаџер на ИТ секторот во компанијата „Plaskolite Incorporated“, еден од најголемите приватни производители на плексиглас во светот.

На 21 декември 2006 година, м-р Иво Ивановски беше именуван од Премиерот на Република Македонија и избран од Собранието на Република Македонија како министер без ресор задолжен за развој на информатичкото општество. На 1 август 2008, по вторпат беше избран за Министер за информатичко општество. Одлично говори англиски, српски и хрватски.

## Други функции
Како претседател и како член се јавува на повеќе комисии и тоа:
* Претседател на Второстепена комисија за премер и катастар (Јан. 2007 - Јуни 2010), 
* Член на Комисијата за Човечки ресурси (Јан. 2007 - денес)
* Член на Комисиајта за политички системи (Јан. 2007 - денес)
* Член на Комисиајта за политички прашања (Август 2008-денес)
* Претседател на Национален совет за информатичко општество (Март 2009- денес)
* Претседател на Управен одбор за Националното интегрирано гранично управување ( Април 2009 - денес)
* Член на Управниот одбор на директори на Глобалната Алијанса за Развој на ИТ  од Обединетите Нации (Април 2009 – денес)
* Член на советодавното тело на ICANN Corp.( Интернетската Корпорација за Доделени Имиња и Броеви) (Септември 2009 – денес)
* Комесар во Комисијата за Широкопојасен интернет, дигитален развој на Интернационална Телекомуникациска Унија (Јуни 2010 – денес)

Категорија:Политичари од Битола
Категорија:Министри за информатичко општество и администрација на Република Македонија
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Политичари од ВМРО-ДПМНЕ
Национална портретна галерија (Лондон)

**Националната портретна галерија** () — уметничка галерија во Лондон со значајна збирка на портрети од истакнати Британци низ историјата. Ова е најстарата портретна галерија во светот, отворена во 1856 г. Во 1896 г. галеријата е преместена во сегашните простории на улицата Сент Мартинс Плејс (*St Martin's Place*), веднаш до Трафалгарскиот плоштад, во продолжение на Националната галерија. Низ годините галеријата е проширувана, и има разни ограноци во земјата кои главно изложуваат аристократски портрети. Националната портретна галерија е државна јавна установа под покровителство на Министерството за култура, медиуми и спорт.

## Збирка
Во глаеријата се сместени портрети на познати и историски важни Британци, одбрани според значајноста на претставената личност, а не на уметникот. Покрај слики, цртежи и скулптури, галеријата има и фотографии и карикатури. Една од најпознатите изложени слики е т.н. „Чандоски портрет“, најпознатиот портрет на Вилијам Шекспир (иако постојат извесни сомнежи дали претставениот е навистина Шекспир).

Не сите портрети се уметнички извонредни како дела, но има автопортрети од Вилијам Хогарт, Џошуа Рејнолдс и други истакнати британски сликари. Некои од нив, како собирот во Сомерсетскиот Дом во 1604 претставуваат важни историски документи сами за себе. Напати, љубопитната вредност на делата е поголема од уметничката, како кај анаморфниот портрет на Едвард VI од Вилијам Скротс, портретот на Шарлота, Емили и Ана Бронте насликан од брат им Бренвел, или пак скулптурата на кралицата Викторија и принцот Алберт во средновековна облека. Во 1969 за првпат е дозволено изложувањето на портрети на живи личности. Покрај постојаните поставки на историски портрети, галеријата изложува и современи дела, приредува портретни изложби на поединечни уметници и го води наградниот конкурс за портрети на БиПи (*BP*).

## Фасадни бисти
Покрај трите бисти на основачите на музејот, надворешноста на двата најстари објекта од 1896 е украсена со бисти на истакнати портретисти, биографи и историчари. Бистите се дело на Фреферик Томас и на нив се претставени Џејмс Грејнџер, Вилијам Фејторн, Едмунд Лоџ, Томас Фулер, Ерлот од Кларендон, Хорас Волопол, Ханс Холбајн Помладиот, Антонис Ван Дајк, Питер Лели, Годфри Нелер, Луј-Франсоа Рубијак, Вилијам Хогарт, Џошуа Рејнолдс, Томас Лоренс и Френсис Легат Чантри.

## Поврзано
* Национална галерија (Лондон)
* Краличина галерија

## Наводи

## Литература
* Hulme, Graham, *The National Portrait Gallery: An Architectural History*, National Portrait Gallery Publications, 2000, ISBN 1855142937

## Надворешни врски

* OОфицијална страница на Националната портретна галерија 
* Историја на Националната портретна галерија 
* Целосен илустриран каталог  
* „Национална портретна галерија: Посетителски водич“ од Џон Купер  (изд. 2006) 
* Пребарување на збирката  

Категорија:Ликовни музеи и галерии во Лондон
Категорија:Музеи во Вестминстер
Категорија:Лондонски знаменитости од I класа
Никола Узунов

**Никола Узунов** (Емборе, Кајларско, Егејскиот дел на Македонија,  - , ) — виден македонски економист, општественик, политичар, економист, академик на МАНУ и универзитетски професор.

## Животопис

12 август 1930 година во село Емборе, Кожанско (или Кајларско) Егејска Македонија. Основното образование го завршил во Солун, средното во Скопје, економски факултет во Загреб, а докторирал на Економскиот факултет во Белград во 1959 година. По завршувањето на Економскиот факултет во Загреб, се вработил како асистент на Економскиот факултет во Скопје, каде што подоцна станува редовен професор. За член на Македонската академија на науките и уметностите е избран во 1979 година. Бил секретар на Одделението за општествени науки при МАНУ во периодот 1992 до 1999 година. Исто така, бил избран и за претседател на Сенатот на Универзитетот "Св. Кирил и Методиј" во Скопје. Никола Узунов имал високи политички позиции во Социјалистичка Република Македонија. Тој бил претставник во Републичкикото Собрание (1967-1973) и член на Извршниот комитет (владата) на СРМ (1967-1971). Претседател и член на експертски економски совети на владите на СРМ и СФРЈ во 1980-тите години. Добитник е и на највисоката награда за наука и култура на Македонија „11 октомври" за вонредни придонеси во науката и културата. Починал на 2 ноември 2010 година во Скопје.

## Библиографија
* 1977, *Основите на регионализацијата и контурите на идните региони во СР Македонија*
* 2001, *Economy of the Republic of Macedonia, 1945-1990*
* *Мигрена*
* целосен преглед

## Наводи

Категорија:Македонски општественици
Категорија:Академици на МАНУ
Категорија:Македонски економисти
Категорија:Македонски политичари
Категорија:Југословенски политичари
Категорија:Македонски универзитетски професори
Категорија:Македонски публицисти
Категорија:Луѓе од Емборе
Категорија:Апсолвенти на Загрепскиот универзитет
Коце Ципушев

**Константин Димитров Ципушев**, познат и како **Коце Ципушев** (17 април 1877 — 11 јануари 1968) — македонски револуционер, деец на Македонската револуционерна организација, кој за време на Втората светска војна поддржува пробугарски фашистички елементи, станува фашистички слуга и работи во окупаторската шпионска служба во Скопје, заведен е и како предавник на борбата на македонскиот народ.

## Животопис
Коце Ципушев е роден во Радовиш во 1877 година. Завршил прогимназија во родниот град, потоа во 1895 г. го продолжил своето образование во Солунската машка гимназија во Солун. Во Солун станал член на тајниот ученички кружок, кој претставувал помошна единица на ВМОРО под раководството на Даме Груев. Ја завршил гимназијата во 1899 година. Се жени за сестрата на Тодор Александров.

За време на 1899 година се запишува во Софискиот универзитет во Софија, како студент по хемија. Од 1900 до 1902 година го продолжил образованието во Женева, каде студирал заедно со Симеон Радев. По завршувањето на студиите се вратил како учител во родниот крај, каде ја продолжил револуционерната дејност, станувајќи раководител на револуционерниот комитет во Кочани. Во почетокот на 1903 година заминува за Костур. Уапсен е од властите и лежи во Битола до април 1904 година. Во март 1906 година властите повторно го затвораат за четири месеца во Куршумли ан во Скопје.

Во 1913 година по Втора балканска војна е принуден да се пресели во Софија. Од 1914 година е претседател на Окружната постојана комисија на ново-ослободениот Струмички Округ. Раководи со револуционерниот пункт во Струмица според директивите на Тодор Александров. По Валандовската акција во 1915 година е викнат лично за објаснување од премиерот Васил Радославов.

По завршувањето на Првата светска војна на 6 ноември 1918 г. е уапсен од англиските окупациски војски, предаден е на српските власти, кои по измачување го осудуваат на смрт, заменето подоцна со 20-годишна пресуда. Излегува од затворот во 1937 година.

Во 1943 година во Софија ги објавил своите сеќавања, под насловот „19 години во српските затвори. Спомени“. Предговорот кон изданието е напишан од Симеон Радев. Книгата подоцна е систематски уништувана од комунистичките власти. Се враќа во Македонија по припојувањето кон Бугарија во 1941 г. Од 1944 г. е принуден да се врати повторно во Софија, каде починува на 11 јануари 1968 година.

Неговите сеќавања на македонски литературен јазик се издадени во Скопје во 2003 г. од бугароманот Владимир Перев. Во 2006 година сеќавањата се преиздадени во Софија.

## Наводи

## Надворешни врски
* 19 години въ сръбскитѣ затвори. Спомени, Софија, 1943

Категорија:Дејци на ВМОРО
Категорија:Македонски војводи
Категорија:Луѓе од Радовиш
Категорија:Родени во 1877 година
Категорија:Починати во 1968 година
Категорија:Македонски преселници во Софија
Категорија:Бугаромани
Категорија:Починати во Софија
Категорија:Македонски мемоаристи
Категорија:Учители во Скопското педагошко училиште
Петруш Поп Лазаров

**Петруш Поплазаров** — македонски револуционер, комита и радовишки околиски војвода на Македонската Револуционерна Организација.

Петруш Поплазаров е дедо на познатата македонска оперска пејачка Милка Ефтимова, нејзината мајка Катерина е ќерка на војводата.. Петруш Поплазаров е прадедо на македонскиот пејач на забавни и народни песни и првиот победник на фолк фест Валандово Кирчо Поплазаров.

## Животопис
Петруш Поплазаров е роден во град Радовиш, тогаш во Османлиското Царство. Се приклучува кон ВМОРО, а во мај 1898 година бил уапсен од турските власти. По излегувањето од затворот поминал во илегалност и станал четник кај Велко Миков меѓу 1901-1902 година. Подоцна бил придружник на Гоце Делчев при неговото обиколување во Петричко. После тоа бил назначен за самостоен радовишки војвода со задача да ги организира тајните канали во околијата..

## Извори


Категорија:Дејци на ВМОРО
Категорија:Македонски војводи
Категорија:Луѓе од Радовиш
Категорија:Македонски револуционери
Категорија:Учесници во Илинденското востание
Езерски поети

**Езерски поети** (англ. *Lake Poets*) се група поети кои живееле во Езерскиот Крај на Англија на почетокот на XIX век. Групата била своевидна книжевна „школа“ чии членови имале заеднички ставови. Нивните трудови биле остро напаѓани во списанието *Edinburgh Review* („Единбуршка ревија“). Овие поети се сметаат за важен дел од Романтизмот.

Тројцата клучни поети во школата биле Вилијам Вордсворт, Семјуел Тејлор Колриџ и Роберт Саути. Со нив твореле повеќе други поети и писатели како Дороти Вордсворт, Чарлс Лојд, Хартли Колриџ, Џон Вилсон и Томас Де Квинси.

Убавините на Езерскиот Крај претставувале инспирација за многумина други поети. Тука можат да се вбројат Џејмс Пејн, Брајан Проктер, Фелиција Хеманс и Валтер Скот.

## Наводи

* De Quincey, Thomas. *Recollections of the Lakes and the Lake Poets*. Edited by David Wright; New York, Penguin, 1970.

## Надворешни врски
*Песни од Езерските поети и други - „Поетски атлас“ 

Категорија:Англиски поети
Категорија:Англиска поезија
Категорија:Романтизам во книжевноста
Категорија:Англиска книжевност
Категорија:Камбрија
Дилма Русев

**Дилма Вана Русев** (, р. ) — бразилски економист, политичар и претседател на Бразил од 2011 до 2016 г. од владејачката Работничка партија. Русев е воедно и првата жена претседател на Бразил.

## Семејство
мини|лево|Дилма Русев (на средина) со фамилијата.
Таткото на Дилма, *Петар Стефанов Русев* бил деец на Комунистичка партија на Бугарија (КПБ) во Габрово, но во 1929 година избегал во Франција, а неколку години подоцна и во Бразил, каде што го променил името во *Педро Русеф*. Тој се оженил со учителката *Дилма Жана да Силва*, со која имале 3 деца, Игор, Дилма  и Жана Лусија.

## Кариера

Русев се приклучила на младинската организација на *Социјалистичката партија* во 1967 година. Таа учествувала во противзаконскиот отпор против воената диктатура и била уапсена во 1970 година, мачена била 22 дена и била осудена од Воениот суд на Бразил. Дилма Русев била ослободена од затворот кон крајот на 1972 година.

Подоцна, Русев се откажала од радикалните методи на политичка борба. Во периодот од 2003 до  2005 година, Дилма Русев била министер за рудниците и енергијата на Бразил. Од 21 јуни 2005 година била шеф на канцеларијата на бразилскиот претседател Луис Инацио Лула да Силва.
 
Во 2010 година Дилма се кандидирала за претседател на Бразил. Во својата предизборна кампања се залагала за аграрна и политичка реформа, расни квоти, слобода на религијата и хомосексуални граѓански здруженија, но исто така била против смртната казна и легализацијата на лесните дроги. На првиот круг на 3 октомври собрала 46,9% од гласовите. Вториот круг од изборите се одржале на 31 октомври 2010 година и  Дилма освоила 55,96% од гласовите.

### Симнување од власт
Во 2015 г. се прифатени јавните обвиненија поднесени против Русев во изминатите години за незаконско и неотчетно постапување со сојузниот буџет и прифатени од Претставничкиот дом, иако голем број стручњаци сметале дека ваквото делување на претседателката не водат кон нејзина кривична одговорност. На 12 мај 2016 г. Сенатот привремено ѝ ги одзел овластувањата и должностите во рок од шест месеци, додека не се дојде до пресуда за обвиненијата. Во овој период за вршител на должноста е избран потпретседателот Мишел Темер .

На 31 август 2016 г. сенатот изгласал со 61 наспроти 20 гласа дека Русев е виновна за кршење на буџетските закони и ја симнале од функцијата. На нејзино место дошол Темер, дотогашниот вршител на функцијата.

## Наводи

## Надворешни врски
* Дилма Русев, поранешен партизански командир, сега бразилски министер со бугарско потекло на бугарски.

## Поврзано
* Претседател на Бразил
* Бразил

Категорија:Бразилски политичари
Категорија:Претседатели на Бразил
Категорија:Габрово
Категорија:Живи луѓе
Корејска војна

мини|Териториите брзо се менувале сè додека на крајот не се стабилизирала ситуацијата.
**Корејската војна** (1950-1953) бил вооружен конфликт помеѓу Република Кореја (*Јужна Кореја*) поддржана од ООН и Демократска Народна Република Кореја (*Северна Кореја*) поддржана од НР Кина и СССР. 
Во 1945 година, Корејскиот Полуостров бил одземен од Јапонците, под чија власт бил од 1910. Потоа северната половина ја контролирал СССР, а јужната САД. Тоа требало да биде привремено, но во 1950 година комунистичките сили од Северна Кореја ја нападнале Јужна Кореја со што почнала жестока војна што траела три години и во која загинале четири милиони луѓе. ОН им помагале на САД во Јужна Кореја, а Кина ѝ помагала на Северна Кореја.

## Наводи

## Надворешни врски

### Историски
* The Cold War International History Project's Document Collection on the Korean War 
* Korean War Documentary 
* Calvin College on the Impact of the War on the Korean People 
* Facts and texts on the War
* BBC: American Military Conduct in the Korean War
* Atrocities against Americans in the Korean War
* Atrocities by Americans in the Korean War
* Korean section of the West Point Atlas of American Wars 
* POW films, brainwashing and the Korean War
* North Korea International Documentation Project 
* Documents on the Korean Conflict at the Dwight D. Eisenhower Presidential Library 
* Grand Valley State University Veteran's History Project digital collection 
* The Forgotten War, Remembered – four testimonials by *[[The New York Times]]*
* Collection of Books and Research Materials on the Korean War  an online collection of the United States Army Center of Military History
* The Korean War

### Медија
* The Korean War You Never Knew  & Life in the Korean War  – slideshows by *[[Life magazine]]*
* QuickTime sequence of 27 maps adapted from the West Point Atlas of American Wars
* Animation for operations in 1950
* Animation for operations in 1951
* US Army Korea Media Center official Korean War online image archive
* Rare pictures of the Korean War from the U.S. Library of Congress and National Archives
* ''Land of the Morning Calm Canadians in Korea'' - multimedia project including veteran interviews

### Организации
* Korea Defense Veterans of America 
* Korean War Ex-POW Association 
* Korean War Veterans Association
* The Center for the Study of the Korean War 

### Споменици
* Korean Children's War Memorial
* Pathé  Online newsreel archive featuring films on the war
* CBC Digital Archives—Forgotten Heroes: Canada and the Korean War
* Chinese 50th Anniversary Korean War Memorial

Категорија:Студена војна
Категорија:Граѓански војни

Категорија:Историја на Кореја
Царски топ

thumb|180px
thumb|180px
**Царски топ** (руски: *Царь-пушка*)  средновековно артилериско оружје, ремек дело на руската артилерија, кој датира од 1586 година. Главен мајстор за изработка на бронзениот топ бил Андреј Чохов, и истиот бил изработен во времето на Фјодор I. Топот никогаш не служел за она за кое бил изработен.

Должината на топот е 5,34 m, со пречник од 1200&nbsp;mm , калибар 890&nbsp;mm, тежина — 40 t. Секое негово ѓуле тежи 1965&nbsp;кг. Топот е вклучен во Генисовата книга на рекорди како најголем на светот.

Во текот на својата историја, топот во текот на XVIII век бил преместен во Московскиот кремљ. Денеска тој се наоѓа во близината на Царската камбанарија. За последен пат бил реновиран во 1980 година.

## Наводи

Категорија:Знаменитости во Москва
Категорија:Московски кремљ
Категорија:Топови
Царски ѕвонец

thumb|upright|Царска камбана

**Царскиот ѕвонец** (руски: *Царь-колокол*) е најголемиот ѕвонец на светот, кој се наоѓа во Успенската катедрала во Московскиот кремљ, Русија.

За создавањето на ѕвонецот, лично царицата Ана Ивановна дала налог на 26 јули 1730 година за нејзина изработка. Како главни мајстори биле избрани браќата Иван Моторин и Михаил Моторин, кои на 25 ноември 1735 година ја завршуваат. Лиењето на камбаната продолжило околу еден час, но растопувањето на металот траело околу 36 часа. Украсите и портретите околу камбаната биле изработени од страна на познатите руски уметници во тоа време: Б. Кобелев, П.Галкин, П.Коктев.

Ѕвонецот тежи 216 тони со висина од 6,14 м пречник и од 6,6 м. Еден дел од бронзата, кој бил користен при лиењето на царскиот ѕвонец, бил од друг ѕвонец, кој исто бил познат под истото име, кој пак бил создаден во 1654 година, и имал тежина од 130 тони. Тој ѕвонец бил уништен при пожар во 1701 година. Во 1836 година, ѕвонецот бил преместен на Московскиот Кремљ.

## Наводи

Категорија:Ѕвонци
Категорија:Московски кремљ
Категорија:Знаменитости во Москва
Брце (Сиричино)

**Брце** (познато и како **Царичино**) — некропола од доцноантичкото време, која се наоѓа непосредно до тетовското село Сиричино. Наоѓалиштето лежи источно од селото, во непосредна близина на селското училиште, каде се откриени гробови градени од камени плочи и питоси.

## Поврзано
*Матеички Дол

## Наводи
Матеички Дол (Сиричино)

**Матеички Дол** — средновековно археолошко наоѓалиште кај во тетовското село Сиричино. Претставува депо на монети, каде во 1953 година е откриено депо со бакарни византиски скифати од XII – XIII век. 163&nbsp;монети се чуваат во збирката на Музејот на Македонија во Скопје, а според кажувањето на жителите, во депото имало повеЌе монети што се растурени меѓу селаните.

## Поврзано
*Брце

## Наводи
Кирчо Поплазаров

**Кирчо Поплазаров** (, 1946  - ) бил истакнат македонски пејач.

## Кариера
Кирчо Поплазаров бил прв победник на најстариот фестивал на новосоздадена народна песна „Валандово“. Неговата песна „Лична валандовчанка“ е првиот победник од публиката во 1985 година на тогаш дебитантскиот Фолк Фест Валандово“. Потоа имал уште неколку настапи на овој фестивал, со песни како што се „Кажи само една дума“ и „Цела тајфа бевме Лино“, но песната „Лична валандовчанка“ останала белег со кој секоја година се отворал фестивалот во Валандово.

Ориентацијата кон фолкот е пресврт во кариерата на Кирчо Поплазаров, кој своето делење на животот со музиката го започнал како пејач на забавни мелодии, па имал и неколку забележителни настапи на Скопскиот фестивал во текот на седумдесеттите години. Најзначајно од оваа „забавно-музичка“ фаза на Кирчо Поплазаров е членувањето во групата „Македонија“, која ја сочинувале најпопуларните македонски пејачи во тоа време. Покрај официјалната фестивалска музичка кариера, Кирчо Поплазаров им останал во сеќавањето на постарите скопски боеми и како пејач со голем репертоар.

Посмртно добил награда за животно дело на 10-тото јубилејно издание на фолк фестивалот „Роса“.

## Надворешни врски
* Дај ми солзи Трено - Кирчо Поп Лазаров на YouTube
## Наводи

Категорија:Македонски пејачи
Категорија:Луѓе од Радовиш
Категорија:Македонски поп-фолк пејачи
Жабји Остров (Лондон)

**Жабји Остров** (англ. *Frog Island*) е остров на реката Темза кај месноста Рејнам во Лондон, Англија.

На островот работи механичка биолошка обработка на отпад, под раководство на Источнолондонската отпадна управа. Погонот претвора 50% од отпадот во гориво, одделувајќи ги металните и стаклените отпадни делови настрана.

## Поврзано
*Острови на Темза

## Наводи

Категорија:Острови на Темза
Категорија:Лондонски општини
Шумски паркови во Нов Зеланд

**Шумските паркови во [[Нов Зеланд]]** (англ. *forest parks*) се шумовити подрачја во јавна сопственост, под раководство на Службата за заштита на природата.

Шумските паркови имаат од националните паркови и се користат за најразлични рекреативни и стопански активности.

## Список на шумски паркови
Во Нов Зеланд има вкупно 20 шумски паркови:

*Шумски парк Аоранги
*Шумски парк Викторија
*Шумски парк Езеро Самнер
*Шумски парк Кавека
*Шумски парк Каимаи-Мамаку
*Шумски парк Каиманава
*Шумски парк Кетлинс
*Шумски парк Коромандел
*Шумски парк Крејгиберн
*Шумски парк Маунт Ричмонд

*Шумски парк Нортленд
*Шумски парк Отаго Голдфилдс
*Шумски парк Пиронгиа
*Шумски парк Пуреора
*Шумски парк Раукумара
*Шумски парк Римутака
*Шумски парк Руахине
*Шумски парк Тараруа
*Шумски парк Фиринаки
*Шумски парк Ханмер

Голем дел од сегашниот националниот парк Кахуранги порано му припаѓал на некоашниот Северозападен нелсонски шумски парк.

## Поврзано
* Национални паркови во Нов Зеланд
* Заштитени области во Нов Зеланд
* Регионални паркови во Нов Зеланд

## Наводи

## Надворешни врски
* Службата за заштита на природата - статистики за заштитените подрачја
Новодевички манастир

**Новодевичкиот манастир** () — руски женски манастир, кој се наоѓа во југизападниот дел на Москва, во Русија.

## Историја
 
Манастирот бил изграден во 1524 година од страна на големиот кнез Василиј III во чест на Смоленската икона на Пресвета Богородица, која според преданието од  Евангелието на Лука се сметала за заштитник на Русија. Во почетокот бил користен како тврдина и бил важен дел од градот пособено при одбрана на градот. Во манастирот можело да дојдат само жени кои биле членови на царското семејство.

Во текот на 1922 година манастирот бил затворен. Во 1926 година манастирот бил заменет и отворен како музеј на историјата и уметноста, а во 1934 година станал дел од општествениот историски музеј. Во текот на тој период, голем дел од зградите биле користени како апартмани. Тоа било главната причина манастирскиот комплекс да не биде разрушен од тогашните комунистички власти во Русија.

Во текот на 1812 година, Наполеон Бонапарт на неколкупати се обидел да го разруши манастирот, но според преданието, монахините успеале да се саможртвуваат и со вода да го изгаснат големиот пожар. Во 1994 година во манастирот се вратиле да живеат монахините.

## Комплексот денес
мини|лево|300п|Манастирот ноќе

Манастирскиот комплекс претставува збир од градби што и денес се користат за религиозна служба. Освен тоа, само мал дел од нив се достапни за посетителите, вклучувајќи ја Смоленската катедрала и Катедралата на Богородичното вознесение, кои поседуваат многу значајни иконостаси. Манастирот е богат благодарение на вдовиците и ќерките од богатите семејства кои даваат големи донации.

Во јужниот дел од комплексот се наоѓа една од најпознатите гробишта во Европа, со истото име. Овде се наоѓаат останки на голем број на императори, писатели, композитори меѓу кои и оние на Антон Чехов и Николај Гогољ. Манастирот од 2004 година бил вклучен во списокот на светско наследство на УНЕСКО.

## Наводи

Категорија:Цркви од 16 век
Категорија:Православни манастири во Русија
Категорија:Манастири во Москва
Категорија:Светско наследство во Русија
Викиизвор

thumb|200px|Логото на Викиизвор.
right|thumb|1o0px|Оригиналното лого на Викиизвор

**Викиизвор** е проект на Фондацијата Викимедија кој е создаден сè до цел создавање библиотека од слободни текстови. За првпат, Викиизвор започнал со работа во 2003 година под името *„Project Sourceberg“* и наскоро, во 2005 година, бил поделен на различни јазици. Викиизвор се занимава со собирање романи, книги, есеи, историски документи, поеми, писма, говори и различни официјални или неофицијално документи кои немаат авторски права и се слободни за употреба. Најголем Викиизвор е проектот на англиски јазик со 154.395 статии, додека Викиизворот на македонски јазик е на 41 место со 1.300 статии до 5 ноември 2010 година.

## Име и слоган

Името на проектот потекнува од комбинација на зборовите „вики“ и „извор“, каде „вики“ се однесува за платформата со која се работи. Слоганот на Викиизвор е *„Викиизвир -слободна библиотека“*.

## Наводи

## Поврзано

* Фондација Викимедија
* Википедија

## Надворешни врски

* Викиизвор на Мета.
* Повеќејазичната главна страница на Викиизвор
* Викиизвор на македонски јазик

Викиизвор
Категорија:Проекти на Викимедија
Дубје (Старо Село)

**Дубје** — археолошко наоѓалиште т.е. некропола од римско и доцноантичко време. Се наоѓа во тетовското село Старо Село. Името Дубје на месниот долнополошки говор означува *Дабови*. Наоѓалиштето е сместено на јужната периферија на селото, на една од мала височинка каде се откриени гробови. При заштитните археолошки ископувања извршени во 1982 година најдени се бронзени монети, токи и друго. Наодите се чуваат во Музејот на тетовскиот крај. Во непосредна близина на наоѓалиштето лежи црквата „Св. Спиридон“.

## Поврзано
*Градиште <small>(Старо Село)</small>
*Цветков Рид <small>(Старо Село)</small>
## Наводи

Категорија:Археолошки наоѓалишта во Општина Јегуновце
Категорија:Старо Село (Тетовско)
Категорија:Археолошки наоѓалишта во Македонија од римско време
Категорија:Археолошки наоѓалишта во Тетовско
Градиште (Старо Село)

**Градиште** — археолошко наоѓалиште т.е. населба од неолитското време.  Се наоѓа во тетовското село Старо Село. Сместено е северно од селото, во правецот на селото Рогачево, каде по површината се среќаваат фрагменти од керамички садови, куќен лепеж и орудија од камен и кремен.

## Поврзано
*Дубје <small>(Старо Село)</small>
*Цветков Рид <small>(Старо Село)</small>

## Наводи